
แบบบันทึกองค์ความรู้รายบุคคล
1. ชื่อองค์ความรู้ Save world.. Save money.. Save time by  e-book
                      (เทคนิคการทำหนังสืออิเลคทรอนิกส์อย่างง่ายๆ)
2. ชื่อเจ้าของความรู้
นางสาวณัฐกฤตา ชัยตูม นักทรัพยากรบุคคลปฏิบัติการ
3. องค์ความรู้ที่บ่งชี้   หมวดที่ 8 เทคนิคการเสริมสร้างองค์กรให้มีสมรรถนะสูง 
                          (เป็นบุคลากรทันสมัย พัฒนาองค์กรให้มีคุณภาพ                  
4. ที่มาและความสำคัญในการจัดทำองค์ความรู้ 

ศูนย์ศึกษาและพัฒนาชุมชนลำปาง เป็นศูนย์การพัฒนาบุคลากรด้านการพัฒนาชุมชนและสัมมาชีพที่ได้รับการยอมรับของภาคเหนือตอนบนภายใต้หลักเศรษฐกิจพอเพียง โดยได้จัดทำโครงการเป็นจำนวนมาก เช่น โครงการสร้างและพัฒนาผู้นำสัมมาชีพชุมชน โครงการฝึกอบรมพัฒนากรระหว่างประจำการด้านการบริหารการเปลี่ยนแปลง โครงการฝึกอบรมบุคลากรกรมการพัฒนาชุมชนเพื่อบริหารจัดการเสริมสร้างชุมชนเข้มแข็งพึ่งตนเองได้ หลักสูตรเสริมสมรรถนะพัฒนาการอำเภอ โครงการเพิ่มประสิทธิภาพหัวหน้าเจ้าหน้าที่ด้านการบริหารการเงินการคลังระดับอำเภอ ฯลฯ และทางสถาบันการพัฒนาชุมชนยังได้กำหนดมาตรฐานการฝึกอบรมเพื่อใช้เป็นเครื่องมือในการพัฒนาบุคลากรกรมการพัฒนาชุมชน และผู้นำสัมมาชีพในงานพัฒนาชุมชนให้มีประสิทธิภาพและเกิดประสิทธิผลมากยิ่งขึ้น

รูปแบบการฝึกอบรมในปัจจุบันจะต้องทำให้ผู้เรียนเข้าใจเกิดการปรับเปลี่ยนกระบวนการคิดหรือพฤติกรรม นั้นก็คือ การมุ่งเน้นการพัฒนาสื่อการสอนในรูปแบบของเอกสารคู่มือประกอบการฝึกอบรมโดยมีการนำเทคโนโลยีสมัยใหม่เข้ามาประยุกต์ใช้ในการฝึกอบรมซึ่งจะเป็นการกระตุ้นการเรียนรู้ โดยในปัจจุบันการสร้างเอกสารในรูปแบบอิเลคทรอนิกส์ (e-book) ได้รับความนิยมเป็นอย่างมาก มีหลายวงการได้นำไปใช้โดยเฉพาะวงการหนังสือมีการปรับเปลี่ยนพฤติกรรมผู้บริโภคเพื่อตอบโจทย์ของคนยุคใหม่ เนื่องจากสื่อออนไลน์เข้ามามีบทบาทในชีวิตประจำวันเป็นอย่างสูง มีนวัตกรรมใหม่ๆเกิดขึ้นตลอดเวลาที่มีการพัฒนาอย่างต่อเนื่อง จึงทำให้ต้องมีการเปลี่ยนแปลงจากรูปแบบเดิมๆ คือ จัดพิมพ์ด้วยกระดาษ อ่านจากเล่มได้เพียงอย่างเดียว เปลี่ยนมาเป็นในรูปแบบของข้อมูลดิจิตอลที่มีข้อความ รูปภาพ เสียงประกอบและที่สำคัญต้องทำให้เกิดความทันสมัยและรวดเร็ว สะดวกสบายในการพกพา ซึ่งสามารถเปิดอ่านได้ทันทีบนอุปกรณ์อิเลคทรอนิกส์หรือสมาร์ทโฟนที่ถือเป็นอุปกรณ์ที่จำเป็นในชีวิตประจำวัน และยังถือเป็นการช่วยลดการใช้ทรัพยากรกระดาษได้อย่างมากซึ่งตรงกับมาตรการประหยัดพลังงานของประเทศ โดยกำหนดนโยบายให้ทุกภาคส่วนใช้พลังงานอย่างประหยัดและมีประสิทธิภาพ

การจัดทำเอกสารประกอบการฝึกอบรมแบบออนไลน์ (e-book) จึงเป็นส่วนหนึ่งในการตอบโจทย์ของการพัฒนาการฝึกอบรมแบบใหม่ที่มีการนำเอาเทคโนโลยีมาใช้เพื่อพัฒนาและปรับปรุงการฝึกอบรมที่ทันสมัยและช่วยในเรื่องการประหยัดพลังงาน
5. ปัญหาที่พบและแนวทางการแก้ไขปัญหา 

การจัดการฝึกอบรมโครงการของศูนย์ศึกษาและพัฒนาชุมชนลำปาง ได้มีการจัดเตรียมเอกสารประกอบการฝึกอบรมในรูปเล่มเอกสารเพื่อให้ผู้เข้าอบรมได้ศึกษาทำความเข้าใจเนื้อหา/วิชาที่เกี่ยวข้องทั้งหมด  และทางผู้จัดโครงการยังทำเอกสารประกอบการฝึกอบรมแบบออนไลน์ (e-book) ซึ่งได้เล็งเห็นว่าน่าจะมีรูปแบบใหม่ๆ เพื่อช่วยให้ทางผู้เข้าอบรมเกิดความสะดวก รวดเร็ว ทันสมัยเพื่อดึงดูดให้ผู้เข้าอบรมเกิดความสนใจในหัวข้อวิชาและยังสามารถอ่านได้ทุกที่ ทุกเวลา ซึ่งเหมาะกับคนที่ไม่อยากพกหนังสือหนักๆ หรือต้องการข้อมูลทันที เพราะฉะนั้น การอบรมในยุคปัจจุบันจึงต้องมีการปรับตัวให้ทันต่อโลกที่เปลี่ยนแปลงไปอย่างรวดเร็วตามเทรนด์การเรียนรู้ของคนในยุคดิจิทัล
6. ประโยชน์ขององค์ความรู้ 


เทคนิคการทำเอกสารประกอบการฝึกอบรมแบบออนไลน์ (e-book) จะมีลักษณะเป็นเอกสารอิเล็กทรอนิกส์ เป็นรูปแบบของการนำเทคโนโลยีคอมพิวเตอร์เข้ามาช่วย e-book จัดว่าเป็นนวัตกรรมในรูปแบบใหม่ที่กำลังได้รับความนิยมและสนใจจากหลายวงการ โดยจะครอบคลุมหนังสือทั่ว ๆ ไปที่จัดทำแล้วสามารถอ่านได้ด้วยเทคโนโลยีสารสนเทศต่าง ๆ ได้แก่ การจัดทำแคตตาลอคออนไลน์ หนังสือพิมพ์ออนไลน์ คู่มือประกอบการเรียนการสอน  นวนิยาย ฯลฯ ทุกคนสามารถทำ e-book ได้ไม่ยาก ซึ่งจะมีข้อดีในเรื่องของการอ่านได้ตลอดเวลา อ่านได้ไม่จำกัดจำนวนครั้ง ประหยัดต้นทุนในการดำเนินงาน ที่สำคัญยังเป็นส่วนหนึ่งในการรักษาธรรมชาติโดยการลดการใช้กระดาษ และสามารถนำไปประยุกต์ใช้ให้เกิดประโยชน์พร้อมนำไปต่อยอดเชิงวิชาชีพได้อีกด้วย 
7. เทคนิคในการปฏิบัติงาน 


การทำเอกสารประกอบการฝึกอบรมแบบออนไลน์ (e-book) จะเป็นการเพิ่มความน่าสนใจในการอ่านหนังสือ การจัดทำเอกสารประกอบการฝึกอบรมแบบออนไลน์ (e-book) นั้น จะเริ่มต้นจากการที่ได้ไปอบรมโครงการฝึกอบรมหลักสูตรพัฒนาบทเรียน E-Learning แบบปฏิสัมพันธ์บน Moodle LMS ซึ่งเป็นผู้รับผิดชอบในเรื่องนี้แล้วนำมาต่อยอดในเรื่องของการทำเอกสารประกอบการฝึกอบรมแบบออนไลน์ (e-book) โดยมีการทบทวนความรู้และมีการฝึกปฏิบัติจากโครงการฝึกอบรมที่ตนเองเป็นผู้จัดการโครงการ คือ โครงการเพิ่มประสิทธิภาพหัวหน้าเจ้าหน้าที่ด้านการบริหารการเงินการคลัง ระดับอำเภอ ประจำปีงบประมาณ พ.ศ. 2562 โดยนำเอาวิชาจากโครงการฯ มาทำเป็น e-book เพื่อประกอบการฝึกอบรมอีกรูปแบบหนึ่งเพื่อให้เป็นทางเลือกสำหรับผู้เข้าอบรมได้ศึกษา รายวิชาที่จัดทำ คือ 1. วิชาพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 รวมถึงระเบียบอื่นๆที่เกี่ยวข้อง และการจัดทำ TOR (Term Of Reference) 2.วิชาระเบียบค่าใช้จ่ายในการฝึกอบรมและอื่นๆ รวมถึงการรูปเล่มสรุปผลการดำเนินงานโครงการฯ 
 โดยจะมีขั้นตอนการทำและช่องทางการเผยแพร่ ดังนี้ 

7.1 เข้าเว็ปไซด์ http://pubhtml5.com/ 

7.2 สมัครสมาชิก

7.3 เข้าสู่ระบบโดยการกรอก e-mail และ password เพื่อทำการ Log in เข้าสู่ระบบ

7.4 จัดรูปเล่มหนังสือ/เอกสารที่ต้องการ upload แบบออนไลน์มาบันทึกในรูปของไฟล์ pdf 

7.5 กดที่ Quick upload เพื่อนำเอาเอกสารที่ต้องการทำ e-book

7.6 กด next เพื่อดำเนินการในขั้นต่อไป

7.7 กด browse เพื่อ upload บนระบบออนไลน์

7.8 ใส่หัวข้อชื่อเอกสาร/หนังสือ

7.๙ กด next เพื่อดำเนินการในขั้นต่อไป

7.10 เลือกรูปแบบของเอกสาร

7.11 กด next เพื่อดำเนินการในขั้นต่อไป

7.12 เลือกพื้นหลังของเอกสาร

7.13 เลือกหัวข้อ QR Code และเปลี่ยนเป็น Enable เพื่อที่จะทำการสร้าง QR Code ให้กับเอกสาร

7.14 กด create 




7.15 จะได้ e-book ตามที่เราต้องการ


7.16 นำ QR Code/ ลิงค์ของ e-book  ไปประชาสัมพันธ์ทางช่องทางต่างๆที่ต้องการ



การประชาสัมพันธ์เผยแพร่ของ e-book
ช่องทางที่ 1  facebook ศูนย์ศึกษาและพัฒนาชุมชนลำปาง



ช่องทางที่ 2  Line กลุ่มจำนวน 3 กลุ่ม ดังนี้  “พัฒนาการอำเภอ 62 รุ่น 1” “พัฒนาการอำเภอ 62 รุ่น 2” และ อบรม พอ.ศพช.ลำปาง
ช่องทางที่ 3  เอกสารสรุปรูปเล่มโครงการเพิ่มประสิทธิภาพหัวหน้าเจ้าหน้าที่ด้านการบริหารการเงินการคลังระดับอำเภอ ประจำปีงบประมาณ พ.ศ. 2562

ช่องทางที่ 4  ทางเวปไซด์ของศูนย์ศึกษาและพัฒนาชุมชนลำปาง http://training-lampang.cdd.go.th/


ช่องทางที่ 5   มีการสอนให้เจ้าหน้าที่ผู้รับผิดชอบโครงการหลักสูตรพัฒนาการระหว่างประจำการ  ในการจัดทำเอกสารสรุปรูปเล่มของโครงการฝึกอบรมหลักสูตรพัฒนาการระหว่างประจำการ ประจำปีงบประมาณ พ.ศ. 2562 จำนวน 3 รุ่น เพื่อใช้ในการจัดส่งรูปเล่มให้กับทางสถาบันและศูนย์ศึกษาอีก 10 แห่งทั่วประเทศ และใช้ประชาสัมพันธ์ช่องทางต่างๆ เช่น ทางเว็ปไซด์ของศูนย์ศึกษาและพัฒนาชุมชนลำปาง Line กลุ่มพัฒนากร พัฒนาการ เป็นต้น



จากการได้ลงมือปฏิบัติการทำเอกสารประกอบการฝึกอบรมแบบออนไลน์ (e-book) รวมถึงเล่มสรุปผลการดำเนินงานโครงการเพิ่มประสิทธิภาพหัวหน้าเจ้าหน้าที่ด้านการบริหารการเงินการคลังระดับอำเภอ ประจำปีงบประมาณ พ.ศ. 2562 เพื่อรายงาน ประชาสัมพันธ์ให้กับกลุ่มเป้าหมายได้รับทราบในรูปของหนังสืออิเลคทรอนิกส์ เราจะพบเทคนิคในการปฏิบัติงาน คือ เราจะต้องมีการศึกษาเรียนรู้เพิ่มเติม เช่น การเข้าอบรม การหาข้อมูลในอินเตอร์เน็ต การปรึกษาผู้รู้/ผู้มีประสบการณ์ ที่สำคัญต้องมีการฝึกปฏิบัติบ่อยๆจนเกิดความชำนาญ หาเวทีในการฝึกโดยการนำเอากิจกรรม/โครงการที่รับผิดชอบมาจัดทำผลงานและมีการถ่ายทอดองค์ความรู้ให้กับผู้ร่วมงานที่สนใจพร้อมกับการเผยแพร่ผลงานในช่องทางต่างๆ เพื่อให้ผู้ที่สนใจได้เข้าไปศึกษาเพิ่มเติมต่อไป 

สรุปผลการดำเนินงานโครงการเพิ่มประสิทธิภาพหัวหน้าเจ้าหน้าที่ด้านการบริหารการเงินการคลังระดับอำเภอ ประจำปีงบประมาณ พ.ศ. 2562

ทักษะการเป็นวิทยากร

